Read and Write application parameters in XML - CodeProject 10,901,475 members (43,649 online)
Last Visit: 31-Dec-99 18:00 Last Update: 29-Sep-14 21:19Refresh1 Hy wil nie trou nie - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hy wil nie trou nie
Vrydag, September 22nd, 2017
Volgens jou is julle sielsgenote. Jy is mal oor hom en wil weet of jy by sy toekomsdrome inpas, maar jy is nie seker of jy jou tyd mors nie. Hier volg ʼn paar tekens wat as rooi ligte moet tel, en die besluit tussen aanbeweeg en vasbyt kan vergemaklik.
Hy wil nie oor die toekoms praat nie. Indien sulke praatjies net ongemak en frustrasie bring, is dit heel moontlik omdat hy nie ʼn toekoms saam sien nie.
Daar is altyd die verskoning dat hy eers meer suksesvol en finansieel meer stabiel wil wees voordat hy sal trou.
Wanneer jy hom reguit vra of hy met jou wil trou of nie (julle gaan al lank uit), is die antwoord altyd: “Ek weet nie”.
Hy stel nie belang daarin om getroud te wees nie. Sommige mense voel dat hul nooit so ʼn verbintenis wil maak nie, selfs al is hul lief vir hulle maats. Die besluit lê dan by jou of jy bereid is om lewenslank met so ʼn verhouding voort te gaan, want jy gaan hom nie verander nie.
Jy kerm en kla en smeek hom om tog maar nou te trou, en hy hou jou aan ʼn lyntjie. Hy is definitief nie ernstig oor die vooruitsig van trou nie.
Hy wag altyd vir die regte tyd. Indien hy waarlik met jou wil trou, sal hy niks in sy pad laat staan nie.
Indien hy eers ʼn toetsperiode wil hê waartydens julle saambly voordat hy besluit of hy met jou wil trou, wys dit dat hy nie gereed is om te trou nie.
Sommige mans sal verloof raak, ring en al, maar dan nooit tot trou kom nie. Hy kry net nooit op ʼn troudatum besluit nie, of wil op ʼn troudatum besluit wat oor drie jaar eers voorkom.
Hy hou aan om die troudatum aan te skuif.
Die verhouding beweeg nie vorentoe nie, maar stagneer heeltemal.
Dit gebeur selfs dat hy jou nie aan sy familie en vriende wil voorstel, of toelaat dat jy na sy werkplek toe kom nie.
Hy maak nie gereeld kontak nie. Wanneer jy ernstig oor iemand is, wil jy haar daagliks sien, jy voel dat jy nie ʼn dag kan deurgaan sonder om met haar te gesels nie.
Hy is nog in ʼn verhouding met iemand anders en belowe al hoe lank om dit te beëindig, maar dit gebeur net nie. Kom weg! Jy is nie vir hom belangrik nie.
Sy egskeiding word net nooit gefinaliseer nie. Jy moet hom laat verstaan dat jy ernstig is en nie so sal aangaan nie.
Soms is jy in ʼn verhouding waar jou maat verkies om liewers tyd met ander mense te spandeer as met jou. Dit is nie ʼn goeie teken nie.
Hy is nie bereid om opofferings vir jou te maak nie, maar verwag van jou om jou hele lewe te verander.
Hy is te besig. Daar is net geen tyd vir julle verhouding nie. As hy rêrig belang gestel het, sou hy tyd gemaak het.
Dit is soms swaar om aan jouself te erken dat jy op ʼn dwaalspoor gelei is, of tyd belê het in iets wat nêrens heen oppad is. Dit is belangrik om jou hart te ondersoek en seker te maak wat jy wil hê. Die regte besluit is nie altyd die maklikste een nie. Dalk is dit tyd om aan te beweeg. Onthou net: wanneer iemand waarlik in ʼn langtermynverhouding belangstel, sal hy dit konstant demonstreer en jy sal geensins hoef te twyfel nie.
Lue, N. 2010. “30 Signs That Someone Isn’t Interested Or Is Half-Heartedly Interested In You: How To Avoid Being a Passing Time Candidate”. Baggage Reclaim,
Maittlen-Harris, C. 2012. “Signs He’s Never Going to Marry You (And Why You Should Thank Him)”. Huffington Post, http://www.huffingtonpost.com/claudia-maittlenharris/signs-hes-never-going-to-marry-you_b_1669802.html
Tobin, T. 2015. “5 Harsh-But-True Signs He’s Never EVER Going To Marry You”. Your Tango, http://www.yourtango.com/201070776/5-signs-he-will-not-marry-you
Maak tyd vir jou kinders
Deur Karen van der Berg Lang werksure, dagboeke vol afsprake en die eise wat ʼn huishouding aan ʼn mens stel, is die meeste van ons se daaglikse realiteit. Dit kan ʼn gevoel by jou laat ontstaan dat jy jou kinders afskeep en nie genoeg aandag aan hulle gee nie. Is ... Lees meer
Aartappel- en eiervruggebak
Lea Brink Gebruik as ʼn bykos of ʼn vegetariese dis op sy eie. ʼn Goeie bron van proteïen. Jy benodig: 3 mediumgrootte eiervrugte, gesny in dun ringe 6 mediumgrootte aartappels, gesny in dun ringe ½ koppie olyfolie 3 koppies cheddarkaas, gerasper 3 eetlepels tiemie Sout en peper na smaak Opsioneel: ... Lees meer
Lea Brink Meng enige vars groentesoorte saam. Hierdie gebraaide groente is ʼn fantastiese komplementêre dis vir vleis. Jy benodig: 150 g vars groen aspersies, gehalveer 150 g rooi- en groenrissies, gesny in lang stokkies 150 g pers kool, opgekerf in lang repe 100 g babamielies 100 g babaworteltjies 150 g murgpampoentjies, gesny ... Lees meer
1 2 3 … 203 Volgende »